钦定古今图书集成/明伦汇编/闺媛典/第091卷 > 张必美妻萧氏
## 钦定古今图书集成/明伦汇编/闺媛典/第091卷 > 张必美妻萧氏

按《无为州志》：“萧氏，张必美妻。嫁甫半载，美亡。氏年十
七，与姑王氏同孀居。姑怜其少，劝改适，不从。邻人徐
尔兴，富而猾，稔氏美色，贿其兄羽征，欲强委禽焉，氏
坚拒之。适黄得功镇州，尔兴投充掾吏，以势胁之。姑
惧祸，劝氏，氏曰：‘我死彼，即祸也’。潜启后扉，投井，婢知
救免。翌日，尔兴果集兵至门，氏避至空室，缢死鸡杙上美伯正卿诉其状于藩镇，镇鞫实杖，尔兴拟辟，随
旌氏门。